θε[οι]. εδοξε τοις συνεδροις των [νησιωτων] επειδη υπατοδωρος μικκου και καφ[ισο]δωρος αρχιου θηβαιοι ευνοι και φιλοι τοις νησιωταις και χρειας παρεχονται και λ[ε]γοντες και πρασσοντες ο τι αν δυν[ων]ται αγαθον υπερ των νησιωτων δεδοχθαι τοις συνεδροις επαινεσαι υπατοδωρον και καφισοδωρον θηβαιους αρετης ενεκα και ευνοιας της εις τους νησιωτας και ειναι αυτους προξενους και ευεργετας εν π[α]σαις ταις νησοις οσαι μετεχουσι του συνεδριου δεδοσθαι δε αυτοις κα[ι] προεδριαν εμ πασι τοις αγωσι και προσοδον προς τημ βουλην και τον δημον ειαν του δεωνται πρωτοις μετα τα ιερα και ασυλιαν εμ πολεμωι και εν ειρηνει υπαρχειν δε ταυτα και τοις εγγονοις αυτων το δε ψηφισμα τοδε αναγραψαι τους συνεδρους εις στηλην λιθινην και αναθειναι εν δηλωι εις το ιερον του απολλωνος αναγραψαι δε και τας πολεις εκαστας παρ εαυταις το ψηφισμα και αναθειναι εις τα ιερα ου εθος εστιν αυταις το δε αναλωμα το εις την στηλην και την αναγραφην δουναι τωι αιρεθεντι επιμελητει απο του περιοντος αργυριου τωι συνεδριωι ειρεθη επιμελητης τεισιας μυκονιος. υπατοδωρου και καφισοδωρου θηβαιων.
Delos — 274/3